divyabhaskar.com સાથેની વાતચીતમાં દિપાલીએ કહ્યું હતું કે આટલા મોટા લોકોએ વખાણ કર્યાં તેનાથી તે ખુશ છે. તે બિગ એક્ટ્રેસ બનવા માંગે છે અને તેને લાગે છે કે તેનું સપનું પૂરું થશે. ભવિષ્યમાં શું લખાયેલું છે, તે તેને ખબર નથી પરંતુ હાલમાં જે થઈ રહ્યું છે, તેનાથી તે ઘણી જ ખુશ છે. તે આ શો જીતવા માટે ઘણી જ મહેનત કરી રહી છે. ઉલ્લેખનીય છે કે કેટલાંક વર્ષો પહેલાં દિપાલીનાં પિતાએ આર્થિક જવાબદારીઓથી મોં ફેરવી લીધું અને પરિવારનો સાથ છોડી દીધો હતો. દિપાલીની મા એકલે હાથે બંને દીકરીઓને મોટી કરી રહી છે. દિપાલી જ ઘરમાં એક માત્ર કમાનાર સભ્ય છે. 2016માં દિપાલી ડાન્સ રિયાલિટી શો 'સુપર ડાન્સર'ની સિઝન 1માં ફાઈનલ સુધી પહોંચી હતી. 2017માં ટીવી સીરિયલ 'પેશ્વા બાજીરાવ'માં કાશીબાઈની નાનપણની ભૂમિકા ભજવી હતી.